32006D0673
L 276/77
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 5 октомври 2006 година
за изменение на Решение 2003/43/ЕО относно установяване на класове на огнеустойчивост за някои строителни продукти по отношение на гипсокартонени плочи
(нотифицирано под номер C(2006) 4360)
(текст от значение за ЕИП)
(2006/673/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/106/ЕИО от 21 декември 1988 г. относно сближаването на законовите, подзаконови и административни разпоредби на държавите-членки по отношение на строителните продукти (1), и по-специално член 20, параграф 2 от нея,
като има предвид, че:
(1)
С Решение 2003/43/ЕО на Комисията (2) се създават класове за реакция на огън за някои строителни продукти, а именно, на панели на дървена основа.
(2)
Решение 2003/43/ЕО ще бъде адаптирано така че да се вземе предвид техническият прогрес в областта на гипсокартонените плочи.
(3)
Решение 2003/43/ЕО следва поради това да се измени съответно.
(4)
Мерките, предвидени в настоящото решение, са в съответствие със становището на Постоянния комитет по строителството,
РЕШИ:
Член 1
Приложението към Решение 2003/43/ЕО се изменя, както е посочено в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 5 октомври 2006 година.